Kansainvälisten asioiden yksikkö	15.1.2010	SM002:00/2010

Jakelussa mainitut

SIVIILIKRIISINHALLINNAN ASIANTUNTIJOIDEN OIKEUDELLINEN ASEMA
Edustajan nimeäminen työryhmään

Vuoden 2009 lopussa Suomen lähettämiä siviilikriisinhallinnan asiantuntijoita työskenteli eri kriisinhallintaoperaatioissa 158 henkeä. Hallituksen turvallisuus- ja puolustuspoliittinen selonteko edellyttää määrän tuntuvaa lisäämistä.

Lain siviilihenkilöstön osallistuminen kriisinhallintaan (1248/2004) 5§:n mukaisesti kriisinhallintaan ulkomailla osallistuva henkilö on määräaikaisessa julkisoikeudellisessa palvelussuhteessa valtioon, jota työnantajana edustaa sisäasiainministeriö. Palvelussuhteessa olevan henkilön oikeuksista ja velvollisuuksista on voimassa, mitä tässä laissa säädetään. Muutoin palvelussuhteessa olevan henkilön oikeudellisesta asemasta säädetään valtion virkamieslaissa (750/1994).

Toiminta on kuitenkin osittanut, että virkamieslaki ei vastaa kaikkiin asiantuntijoiden oikeudellista asemaa koskeviin kysymyksiin. Erityisesti asiantuntijoiden rikos- ja virkamiesoikeudelliset vastuukysymykset sekä ns. kaksoisrangaistavuus tulisi analysoida ja tuoda esille mahdollisia tarkennuksia ja muutostarpeita.

Sisäasiainministeriö asettaa työryhmän selvittämään edellä mainittuja kysymyksiä sekä tekemään esityksiä mahdollisiksi muutostarpeiksi. 

Sisäasiainministeriö pyytää jakelussa mainittuja tahoja viimeistään 29.1.2010 tekemään esityksen jäsenestään perustettavaan työryhmään. 

Kansliapäällikkö	Ritva Viljanen

Neuvotteleva virkamies	Erkki Platan	

	

JAKELU	Valtakunnan syyttäjävirasto
Oikeusministeriö
Ulkoasiainministeriö
Poliisihallitus

TIEDOKSI	SM poliisiosasto
SM oikeusyksikkö